লিমকা বুক অৱ ৱৰ্ল্ড ৰেকৰ্দছকে ধৰি কেবাখনো ৰেকৰ্দ বুকত বহুকেইটা ৰেকৰ্ড সৃষ্টি কৰা চতিয়াৰ যুৱক বসন্ত দাস আৰু নাই।
বহুদিন ধৰি এনকেফেলাইটিছ ৰোগত ভুগি গুৱাহাটীৰ হায়াট হস্পিটালত চিকিৎসাধীন হৈ মৃত্যুৰে যুঁজি থকা দাসক শুকুৰবাৰে নিশা ঘৰলৈ অনাৰ পিছতে মৃত্যু হয়।
২০১৩ চনত হেণ্ডেল নধৰাকৈ বাইক চলাই বাইকৰ ওপৰত লোকবাদ্য বজোৱা, ২০১৫ চনত গহপুৰৰ পৰা কলিয়াভোমোৰালৈ ব্ৰহ্মপুত্ৰ সাঁতুৰি সাঁতুৰি লোকবাদ্য বজোৱা, ২০১৬ চনত এখন চাইকেলত ১৫ জনতকৈও অধিক শিশুক উঠোৱা আদি আচহুৱা কৰ্ম সম্পাদনেৰে দাসে লিমকা বুক অৱ ৰেকৰ্ড, ইণ্ডিয়া বুক অৱ ৰেকৰ্ডছ, এচিয়া বুক অৱ ৰেকৰ্ডকে আদি কৰি ২০টাতকৈও অধিক ৰেকৰ্ড স্থাপন কৰি বসন্তই পৰিচিতি লাভ কৰিছিল।
গড় হত্যা ৰোধৰ বাবেও বিভিন্ন ব্যতিক্ৰমী পদক্ষেপ গ্ৰহন কৰি সকলোৰে দৃষ্টি আকৰ্ষন কৰিছিল বসন্তই । বসন্তৰ পৰৱৰ্তী লক্ষ্য আছিল গ্ৰীণিজ বুক অফ ওৱৰ্লড ৰেকৰ্ড কৰা।
যুৱকজনৰ মৃত্যুত জন্ম ঠাই চতিয়াৰ লগতে সমগ্ৰ বিশ্বনাথ জিলাতেই শোকৰ ছাঁ পৰিছে।
বিশ্বনাথৰ বিভিন্ন দল-সংগঠনে যুৱকজনৰ মৃত্যুত সমবেদনা জনোৱাৰ লগতে চেম্পিয়নছ মে'কাৰ একাডেমিয়ে শনিবাৰে সন্ধ্যা বিশ্বনাথ চাৰিআলিৰ পুলিছ পইন্টত বন্তি প্ৰজ্বলন কৰাৰ লগতে আৰু ১ মিনিট মৌন প্ৰাৰ্থনা কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
